section_heading: Tijek bitke
paragraph_text: Saveznici (Francuzi, Britanci i Osmanlije) iskrcali su se uoči bitke neometano kod Jevpatorije te su u blizini grada ostavili 2,000 ljudi, te krenuli duž obale prema Sevastopolju uz pratnju flote. Da bi zaštitio Sevastopolj, ruski princ general Aleksandar Sergejevič Menšikov, s 34,000 ljudi postavio se na lijevu obalu Aljme bez određene odbrambene linije, ne naslonivši lijevo krilo na obalu mora, smatrajući da je donji tok Aljme neprijelazan zbog strme i stjenovite obale. Francuski maršal Jacques de Saint-Arnaud predlagao je obuhvat ruskog položaja ( Francuzi lijevoga, a Englezi desnog krila), no tu je ideju britanski zapovjednik feldmaršal lord Raglan odbio. To je učinio jer je smatrao kako nema dovoljno konjaništva za zaštitu svoga lijevog krila.